### Beslutning

Anbefales.

### Sagsfremstilling

## Resume og sagens baggrund

På investeringsoversigten for 2023 er der afsat et samlet rådighedsbeløb på 0,3 mio. kr. til Outdoor Munkesøen (U38). Der søges om en anlægsbevilling på det samlede beløb til iværksættelse af de fokusområder, som Kultur- og Fritidsudvalget besluttede på sit møde den 3. oktober 2023.

## Indstillinger

Direktøren indstiller, at der gives en anlægsbevilling på i alt 0,3 mio. kr. finansieret af rådighedsbeløbet i 2023 til Outdoor Munkesøen til iværksættelse af de fokusområder, som Kultur- og Fritidsudvalget har udpeget på sit møde den 3. oktober 2023.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Outdoor Munkesøen (U38) omhandler færdiggørelsen af et tidligere arbejde fra 2018, hvor [adresse] arkitekter udarbejdede tre case-scenarier for en kommende udvikling af hele Munkesøområdet. De tre scenarier er udviklet på baggrund af to borgerworkshops, samt en række interviews med fagfolk og politikere i Kalundborg Kommune. Tilsammen dannede de tre scenarier en fælles baggrund og et fælles afsæt for et endeligt oplæg til en udviklingsplan for området, som nu med U38 Outdoor Munkesøen kan igangsættes.

Siden forarbejdet i 2018 har området udviklet sig blandt andet via "Få det fikset", der har bidraget til udvikling af belysningen og udbygning af legepladsen. Herudover er der gennemført en renovering af streetbasketballbanen, samt beplantning og opholdssteder.

På investeringsoversigten for 2023 er der afsat et samlet rådighedsbeløb på 0,3 mio. kr. til Outdoor Munkesøen. Der søges om anlægsbevilling på det samlede beløb til igangsættelse af det videre forløb i forhold til at udarbejde en helhedsplan for outdoor i [adresse].

De fire fokusområder er:

* Kyst og Hav: Munkesøens vådområder omkring [adresse], rørlagt vandløb
* Kultur, events og formidling: Fodbold, atletik, stadion, streetsport-område, amfiteater (bag gymnasiet)
* Bevægelse af krop og sind: Gorm Lind (basket, skateboard, rulleskøjter, løbehjul, cykling), gåture/stier, løb, fodbold, mountainbike, petanque, krolf, disc-golf, legeplads
* Lokal forankring: Boldklubber, løbeklubber, cykelklub, atletikklub, petanque-klub, uddannelsesinstitutioner, borgere i Kalundborg, Kalundborg Bibliotek, daginstitutioner

## Økonomiske konsekvenser

Der er i 2023 afsat et rådighedsbeløb på i alt 0,3 mio. kr. til Outdoor Munkesøen (U38). Det bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.